Prospective Follow-up of Patients with Beta-Thalassemia Major for Cardio-vascular Status and Cardio-vascular Pathology /// Проспективно проследяване на сърдечно-съдовия статус и сърдечно-съдовата патология при пациенти с таласемия майор
Цел: Да се съпоставят ехокардиографски показатели при пациенти с Таласемия майор(ТМ) и здрави контроли; да се корелират тези показатели с биомаркер за сърдечна недостатъчност- NT-proBNP, за да се обхванат рано тези пациенти, при които има данни за сърдечна недостатъчност и да се оптимизира лечението. Материали и методи: проследихме 37 пациента с хомозиготна бета-ТМ и 50 здрави лица, ехокардиографско изследване- 2Д, М-мод, пулсов и тъканен Доплер, стрейн, стрейн рейт и NT-proBNP.Резултати: Стойността (ЛММи), относителната дебелина на стените са увеличени при пациентите с ТМ; миокардната тъканна скорост (Sm), стрейн и стрейн рейт са сигнификантно по-ниски от тези на контролната група; индексираният обем на лявото предсърдие (мл/м?) е увеличен, а левопредсърдната фракцията на изтласкване е намалена; стойността на NT-proBNP (pg/ml) са значително по-високи при ТМ 80,4 (38,57-189,25), в сравнение с контролната - 23 (20- 32,80), (р<0,0001). В групата на пациенти с ТМ, 11 (29,7%) са с над граничната, 125 pg/ml, стойност за диагноза СН. При сравнение на ехокардиографските показатели между двете подгрупи в пациентската кохорта- с нормална и с повишени стойности на NT-pro-BNP, единствената разлика е индексираният обем на лявото предсърдие(ЛПОи), р-0,025. Установява се корелация между ЛПОи и NT-proBNP- r=0.44, p=0.009, и между ЛММи и ЛПОи, r = 0,480, p= 0,004. Извод: Единствената значима разлика между групата с неповишена и с повишена стойност на NT-proBNP е ЛПОи, показател, който може да се използва при рутинното ехокардиографско проследяване на пациентите с ТМ.
Beta-Thalassemia Major, Cardio-vascular, cardiac dysfunction, overt heart failure, Вътрешни болести / Internal Diseases
Networked Digital Library of Theses and Dissertations